Tervehdys!

Oltermanni-hiihtokilpailu asiaa!

Toivon, että saan teidän kauttanne tiedotettua alueenne reserviläisiä. Ilmoittakaa myös mikäli koette, että viesti tulisi lähettää johonkin muuhun yhteystietoon, kiitos.

Oltermanni-hiihtokilpailu järjestetään vuonna 2023 Pohjois-Savon alueella. Tavoitteena on kerätä Varsinais-Suomesta ja Satakunnasta reserviläisjoukkueet kilpailun B-sarjaan (reserviläiset). Molemmista maakunnista voi osallistua enintään yksi joukkue. Joukkueeseen mahtuu 15 osallistujaa.

Alla perustietoa:

**Oltermanni 2023 !**

Oltermanni-hiihto järjestetään ensi vuonna Pohjois-Savon alueella. Tavoite on saada kerättyä yksi joukkue Varsinais-Suomesta ja Satakunnasta. Joukkueeseen mahtuu enintään 15 henkilöä.

Oltermanni koostuu hiihdosta ja tehtävärasteista ja se järjestetään kolme päivää kestävänä tehtäväkohtaisena kertausharjoituksena 8.3.-10.3.2023.

***Kilpailun kulku:***

Oltermannin hiihdon sääntöjen mukaisesti kilpailu toteutetaan kaksiosaisena takaa-ajokilpailuna, jonka ensimmäinen osa päättyy välimaaliin. Toinen osa alkaa seuraavana aamuna, jolloin kaikki tunnin sisällä nopeimmasta joukkueesta välimaaliin saapuneet joukkueet lähtevät takaa-ajo-osuuteen ensimmäisellä osalla syntyneillä aikaeroilla. Ensimmäisellä osalla yli tunnin nopeimmasta joukkueesta jääneet joukkueet lähetetään yhteislähtönä liikkeelle 60 minuuttia siitä, kun ensimmäinen joukkue on lähtenyt takaa-ajo-osuudelle. Viimeisen osuuden hiihtää joko yksi hiihtopari ja ankkuri tai pelkästään ankkuri. Ankkuri tuo viestin maaliin yksin. Ankkuri on aina joukkuetta johtava upseeri. Kaikkien joukkueeseen kuuluvien (pl. huoltaja, varamies ja kuljettajat) tulee hiihtää viestin aikana ainakin kerran. Varamiestä saa käyttää kilpailun suorittamiseen ainoastaan Oltermannin luvalla.

Teknisten apuvälineiden käyttö viestinviejien ohjaamiseen on ehdottomasti kiellettyä. Puhelinta saa käyttää vain terveyttä uhkaavassa hätätilanteessa. Kilpailun kokonaismatka on noin 70 - 90 kilometriä ja se hiihdetään osuuksittain joukkueen määrittämällä tavalla vähintään kahden hiihtäjän partioina. Kilpailu suoritetaan PV:n suksilla.

Tarkemmat säännöt ja ohjeet tullaan tiedottamaan ilmoittautuneille.

Karkea kilpailuohjelma on seuraava:

***Keskiviikko 8.3.***

15.00 Mennessä joukkueiden ilmoittautuminen

15.15-20.00 Ruokailu, suksien tarkastus, oppitunnit

20.00 Kilpailupuhuttelu

noin 21.30 alkaen Joukkueiden valmistelut / reitti-suunnittelu

***Torstai 9.3.***

06.30 - 17.30 Joukkueiden maastontiedustelu

19.00 Kilpailun I-osan lähtö

***Perjantai 10.3.***

08.00 alkaen kilpailun II-osan lähdöt

noin 09.00 -> Joukkueiden maalin tulo

13.00 palkintojen jako + kotiuttaminen

Siirtyminen Säkylään, jossa kotiutus

Varustus hoidetaan ennen kilpailua erikseen sovittuna ajankohtana.

Joukkueen kokoonpano:

B-sarjan reserviläispiirin joukkue muodostuu reserviläisistä. Joukkueen kokoonpano on seuraava:

- johtaja (reservin upseeri)

- varajohtaja (reservin aliupseeri)

- huoltaja (reserviläinen) -> ei hiihdä, on jo ilmoittautunut molemmista maakunnista

- 10 reserviläishiihtäjää, joista yksi on nimetty varamieheksi -> varamies ei saa hiihtää pl. eri luvalla

- 2 ajoneuvon kuljettajaa (B-ajoluvallinen reserviläinen) -> ei hiihdä

Mikäli olet kiinnostunut, niin laita sähköpostia Lounais-Suomen aluetoimistoon juuso.lehto@mil.fi ja matti.filatoff@mil.fi. Laita viestiin tehtävätoive ja oma syntymäaika.

Ilmoittautuminen viim. 4.1.2023 mennessä. Ilmoittautuneilta pyydetään lupa alle 3kk käskyttämiseen. Mukaan mahtuu vain 15 ilmoittautunutta per maakunta, joten toimi ripeästi.

Ilmoittautuneille luodaan oma sähköpostiryhmä, jossa tapahtuu tarkempi tiedottaminen harjoitukseen liittyen.

Hyvää Joulun odotusta ja kiitos rekrytointituesta jo etukäteen,

Terveisin,

Kapteeni Juuso Lehto

Osastoesiupseeri

Operatiivinen sektori / Lounais-Suomen aluetoimisto

Porin prikaati

0299480111

juuso.lehto@mil.fi